
įsakymu Nr.AT- 1067 
SOCIALINIŲ KORTELIŲ NAUDOJIMO TVARKA


1. Socialinės kortelės skiriamos apsipirkti Šakių rajono savivaldybės gyventojams, kuriems socialinių išmokų ir kompensacijų lėšų panaudojimo būdas nustatytas rajono savivaldybės administracijos direktoriaus įsakymu.


2. Socialines korteles seniūnijos gyventojams įteikia ir su jų naudojimo tvarka supažindina seniūno paskirti atsakingi darbuotojai.

3. Sutartį su seniūnijos gyventoju dėl kortelės naudojimo pasirašo seniūnas.


4. Atsakingi seniūnijos darbuotojai kartą per mėnesį sutikrina seniūnijos gyventojo gebėjimus  pačiam apsipirkti pagal parduotuvės pateiktas pirkimo ataskaitas.


5. Dėl papildomų prekių apribojimo pirkimo asmeniui ir naujų socialinės kortelės turėtojų seniūnijos atsakingas darbuotojas kreipiasi į rajono savivaldybės administracijos Socialinės paramos skyrių.


6. Savivaldybės administracijos Socialinės paramos skyriaus specialistai ne rečiau kaip vieną kartą per ketvirtį aptaria su seniūnijų darbuotojais socialinių kortelių naudojimo veiksmingumą ir problemas.
___________________________

